На основу члана 12, 13 , 116 и 117 Закона о спорту (Службени лист Црне Горе”, број: 44/18 и 123/21)  члана 27 став 1 тачка 13 и члана 38 став 1 тачка 2 Закона о локалној самоуправи (“Службени лист Црне Горе” Број: 2/18 , 34/19, 38/20, 50/22, 84/22)  и  члана 36 тачка 2 Статута општине Беране (“Службени лист Црне Горе – Општински прописи”, Број: 42/18), Скупштина општине Беране, на сједници одржаној, **23. јануара 2024.** године, донијела је:

 **О Д Л У К У**

**о финансирању и суфинансирању спорта**

Члан 1.

Овом одлуком утврђују се ближи услови, начин и поступак расподјеле и усмјеравања средстава из Буџета Општине Беране опредијељених за финансирање и суфинансирање спорта, и друга питања од значаја  за унапређење и развој спорта на територији општине Беране.

Члан 2.

Сви изрази који се у овој Одлуци користе за физичка лица у мушком роду обухватају исте изразе у женском роду.

Члан 3.

Спорт, у смислу ове одлуке је д‌јелатност од јавног интереса која је доступна свима , којом се омогућава очување, унапређење и развој психофизичких способности и спортских знања, задовољење потреба за кретањем и игром, спортско изражавање и стваралаштво и постизање спортских резултата на свим нивоима. Д‌јелатност спорта обављају спортски субјекти у складу са Законом, овом Одлуком и спортским правилима.

Члан 4.

Средства из члана 1 ове Одлуке користе се за:

* развој школског спорта,
* развој спортске рекреације,
* развој спорта лица са инвалидитетом,
* финансирање и суфинансирање програма рада спортских клубова,
* организовање и учешће на спортским манифестацијама од значаја за

         град,

* додјела годишњих признања и награда,
* стручно усавршавање,
* обезбеђивање средстава за реконструкцију и изградњу објеката

         спортске инфраструктуре и набавку мобилијара.

**РАЗВОЈ ШКОЛСКОГ СПОРТА**

Члан 5.

Орган локалне управе надлежан за спорт подстиче и помаже школска спортска друштва стварањем организационих, просторних, финансијских, стручних и других услова за њихов рад.

 Члан 6.

Орган локалне управе надлежан за спорт у сарадњи са школским спортским друштвима може организовати у потпуности или дијелом:

-         школска такмичења за ученике и ученице у оквиру школских установа,

-         међушколска такмичења за ученике и ученице на територији општине,

-         међуопоштинска школска такмичења,

-         такмичења која организује  Црногорски школски спортски  савез,

-         школе спортова,

-         остале школско-спортске активности.

**РАЗВОЈ СПОРТСКЕ  РЕКРЕАЦИЈЕ**

Члан 7.

Орган локалне управе надлежан за спорт, у сарадњи са спортско-рекреативним организацијама, у складу са расположивим средствима може суфинансирати и организовати спортско-рекреативне активности на нивоу општине.

Износ финансијских средстава за суфинансирање за сваки појединачни програм зависи од укупно расположивих средстава за ову позицију у годишњем финансијском плану.

**РАЗВОЈ СПОРТА ЛИЦА  СА ИНВАЛИДИТЕТОМ**

Члан 8.

Регистроване спортске организације лица са инвалидитетом, могу поднијети програм за суфинансирање спортских активности лица са инвалидитетом.

Износ финансијских средстава за суфинансирање програма лица са инвалидитетом зависи од укупно расположивих средстава за ову позицију у годишњем финансијском плану.

Планирана средства могу се одобрити за реализацију програма:

-         организовање спортских такмичења и турнира лица са инвалидитетом,

-         организовање хуманитарних и ревијалних сусрета у одређеним спортским

 дисциплинама у циљу прикупљања  средстава за развој и улагња у спорт лица са

 инвалидитетом,

-         рекреација особа са инвалидитетом

-         реализација спортски-рекреативних сусрета за лица са инвалидитетом

**ФИНАНСИРАЊЕ И СУФИНАНСИРАЊЕ ПРОГРАМА РАДА СПОРТСКИХ**

**ОРГАНИЗАЦИЈА**

Члан 9.

Право на финансирање и суфинансирање имају спортске ореганизације (спортски клуб, спортско-рекреативно друштво, школско спортско друштво, спортско-рекреативна друштва  лица са инвалидитетом) који су регистрована на територији општине Беране, у складу са Законом и такмиче се у оквиру званичног матичног спортског савеза.

Спортске организације могу се пријавити на јавни конкурс за финансирање и суфинансирање из буџета општине након годину дана од оснивања тог спортског субјекта.

Члан 10.

Спортске организације, стичу право за финансирање и суфинансирање својих планова и програма рада  путем учешћа на јавни конкурс.

Спортски клубови којима је општина Беране оснивач немају право учешћа на јавни конкурс за финансирање и суфинансирање рада спортских организација.

Члан 11.

Финансијаска средства, која општина Беране опред‌јељује за финансирање и суфинансирање рада спортских организација, распод‌јељује се тако што се:

* Фудбалском клубу „Беране “, чији  је оснивач општина Беране опред‌јељује

         43% средстава,

* Рукометном клубу ,, 1949“, чији је оснивач општина Беране

         опред‌јељује22% средстава,

* остале спортске организације 29% опредијељених средстава,
* резервна средства 6%

Комисија за распод‌јелу финансијских средстава може кориговати наведене проценте до +,- 3%

Члан 12.

Уколико се обезбиједи спонзор или правно лице које жели да преузме д‌јелимично  или цјелокупно  финансирање и управљање спортским клубовима чији  је оснивач општина Беране, са спонзором ће се потписати одговарајући уговор.

 Када спонзор преузме, на основу уговора, д‌јелимично или потпуно финансирање  неког од општинских клубова, финансијска средства  која по наведеном проценту,  из  члана 11. припадају том клубу, остају на располагању надлежном органу општине Беране за послове спорта  који ће у сарадњи са надлежним  органом општине Беране  усмјерити та средства у јачање материјалне основе спортских организација и изградњу спортске инфраструктуре.

Члан 13.

Финансирање и суфинансирање програма рада спортских организација врши се на основу јавног огласа за   финансирање и суфинансирање програма рада спортским организацијама који објављује орган локалне управе надлежан за спорт.

Јавни оглас се расписује у року од 30 дана од усвајања буџета Општине Беране за текућу годину. Јавни оглас садржи услове  које морају испуњавати спортске организације, документацију која се прилаже уз пријаву, као и рок и мјесто предаје документације.

Оглас се објављује  на web сајту Општине Беране, огласној табли Општине, преко локалног јавног емитера, и на други погодан начин.

Рок за подношење пријава не може бити краћи од 15 дана од дана објављивања јавног огласа.

Изузетно од става 1 овог члана, у случају да остану средства која нијесу расподијељена, на захтјев спортске организације могу  се без расписивања јавног огласа, додијелити финансијска средства за програм који је од значаја за успјешно представљање општине на домаћој и међународној сцени, или за програм који унапређује рад спортске организације и у другим изузетним случајевима.

Захтјев се подноси Органу локалне управе  надлежном за спорт. Средства по овом захтјеву одобрава Предсједник општине по предлогу органа локалне управе надлежног за спорт.

Члан 14.

Пријаве на оглас подносе се на обрасцу који прописује орган локалне управе надлежан за спорт, на којем је наведена документација потребна за конкурисање.

Члан 15.

Средства за суфинансирање  програма рада спортских организација су  одобрена Одлуком органа локалне управе за спорт,  спортске организације могу користити сразмјерно остварењу текућег буџета.

Члан 16.

Уколико спортска организација по добијању финансијских средстава по огласу, не наступи на званичном такмичењу у наступајућој такмичарској сезони, односно иступи из такмичења који прописује матични спортски савез, спортска организација губи право суфинансирања из буџета Општине за текућу годину.

Члан 17.

Евентуално додијељена средства спортској организацији, прије коначне одлуке о распод‌јели средстава биће урачуната у укупан износ додијељених средстава.

 **Комисија за расподјелу средстава**

Члан 18.

Распод‌јелу средстава спортским организацијама врши Комисија за распод‌јелу средстава коју именује (образује) Предсједник Општине.

Комисија има предсједника и 4 члана.

Предсједник  Општине именује Предсједника Комисије и два члана из редова представника органа локалне управе, а два представника уз редова стручних радника из области спорта.

Мандат Комисије је двије године.

Комисија врши  преглед и вредновање поднесених програма рада спортских организација и предлаже износ средстава  којима ће ти програми бити финансирани.

Члан 19.

Ближе одредбе и критеријуме за суфинансирање програма рада спортских организација као и услови, начин и поступак дод‌јеле средстава спортским организацијама уредиће се посебним Правилником који ће донијети старјешина органа локалне управе надлежан за спорт.

Комисија поступа  у складу са Одлуком о распод‌јели средстава спортским организацијама и у складу са Правилником о распод‌јели средстава.

О раду Комисије води се записник, који потписују Предсједник и чланови Комисије.

Комисија након вредновања програма рада спортских организација, доставља образложени Предлог Одлуке о суфинансирању програма у спорту Предсједнику Општине. Предсједник доноси Одлуку о распод‌јели средстава спортским организацијама.

**Услови и основни критеријуми за распод‌јелу средстава**

Члан 20.

Услове које мора испунити спортска организација како би остварила средства за суфинансирање из Буџета општине су:

* да је регистрована у складу са Законом
* да има сједиште на територији општине Беране,
* да учествује у редовном систему такмичења у оквиру гране спорта у

         складу са спортским правилима матичног савеза.

Члан 21.

Ближи критеријуми за распод‌јелу средстава из Буџета Општине спортским организацијама  регистрованим на територији Општине Беране су:

1.     категорија спортова по Правилнику о категоризацији спортова од стране ЦОК-а:

2.     масовност;

3.     ранг и степен такмичења;

4.     успјеси такмичарских селекција или појединаца u претходном такмичарском периоду.

**Одлука о распод‌јели средстава**

Члан 22.

Предсједник Општине доноси Одлуку о распод‌јели средстава спортским организацијама. Одлука о распод‌јели средстава спортским организацијама објављује се на интернет сајту општине Беране, истиче на огласној табли Општине и доставља учесницима Огласа у року од 8 дана.

Ако предсједник Општине утврди да Комисија није поступила у складу са Одлуком о финансирању и суфинансирању спорта и Правилником, Предлог одлуке о расподјели средстава  спортским организацијама ће вратити Комисији на поновно разматрање.

**Закључивање уговора**

Члан 23.

Након доношења Одлуке  о распод‌јели средстава спортским организацијама и њеног јавног објављивања, Предсједник општине и спортска организација закључују Уговор о коришћењу средстава из Буџета општине  за суфинансирање програма спорта којим се уређује динамика и реализације програм, уплата, коришћење и правдање одобрених средстава и достављање извјештаја о реализацији програма.

Уговор се закључује у року од 15 дана коначности одлуке  из Члана 15 ове одлуке.

Уколико спортска организација не потпише Уговор у  предвиђеном року губи право на суфинансирање програма рада, а додијељена средства се предбацују у резервни фонд.

Спортске организација које није  извршила обавезе из претходног Уговора  губе право  на суфинансирање из буџета општине Беране на период од  двије године.

Уговорена средства  представљају пројектовани износ средстава и могу бити коригована у зависности од процената остварења буџетског прихода и промијењених околности у реализацији активности клуба  током године.

**Надзор над извршењем обавеза**

Члан 24.

Орган локалне управе надлежан за спорт врши надзор над извршавањем обавеза из Уговора о коришћењу средстава из буџета општине за суфинансирање програма спорта.

У поступку вршења надзора орган локалне управе надлежан за спорт може затражити испуњење уговорених обавеза  у примјереном року, дати предлог Предсједнику Општине да једнострано раскине Уговор са корисником средстава, уколико исти не извршава уговорене обавезе и  тражити повраћај уплаћених средстава ако одобрена средства не користи у складу са уговором.

 **ОРГАНИЗОВАЊЕ СПОРТСКИХ МАНИФЕСТАЦИЈА ОД ЗНАЧАЈА ЗА ГРАД**

Члан 25.

У циљу популаризације и развоја врхунског спорта и спортско-рекреактивих активности, могу се предвид‌јети средства за финансирање и суфинансирање организовања спортских манифестација од значаја за општину Беране.

 Предлог за организацију таквих манифестација дају спортске организације надлежном органу за  послове  спорта. Уз предлог прилаже се финансијски план и програм манифестације.

Надлежни орган за послове спорта  доноси одлуку  о оправданости организовања  предложене манифестације и опред‌јељује одговарајућа средства.

 **ДОД‌ЈЕЛА ГОДИШЊИХ ПРИЗНАЊА И НАГРАДА**

Члан 26.

Ради додјеле  друштвеног признања  најбољим спортистима, спортским организацијама и спортским радницима  на територији општине Беране установљавају се  годишње награде и признања из области спорта.

Признања и награде се дод‌јељују једном годишње  за текућу годину, и то у другој  половини мјесеца децембра за текућу годину.

Ближе одредбе и критеријуми за дод‌јелу награда и признања  за остварења у области спорта као и услови  и начин дод‌јеле награда-признања уредиће се посебним Правилником који ће донијети Орган локалне управе надлежан за спорт.

**СТРУЧНО УСАВРШАВАЊЕ**

Члан 27.

У циљу подстицања, развоја и унапређења врхунског спорта  и спортско-рекреативних активности, могу се предвид‌јети средства као помоћ за стручно усавршавање.

Предвиђена средства намијењена су за школовање, семинаре, котизације и путне трошкове за стручна усавршавања.

Захтјев за дод‌јелу финансијских средстава подноси спортска организација или поједнац органу локалне управе за послове спорта који и доноси одлуку по захтјеву.

**ОБЕЗБЈЕЂЕЊЕ СРЕДСТАВА  ЗА РЕКОНСТРУКЦИЈУ И ИЗГРАДЊУ ОБЈЕКАТА СПОСТСКЕ ИНФРАСТРУКТУРЕ И НАБАВКУ МОБИЛИЈАРА**

Члан 28.

У циљу подстицања  и развоја врхунског спорта и спортско-рекреативних активности грађана, могу се предвидјети средства за финансирање, суфинансирање, одржавање, реконструкцију и изградњу спортске инфраструктуре.

Спортске организације, школе, мјесне заједнице, организације младих и други могу поднијети захтјев за реконструкцију и изградњу објеката спортске инфраструктуре и набавку мобилијара.

Захтјев се подноси  Органу локалне управе надлежном за спорт који одлучује о томе.

**ЕВИДЕНЦИЈА**

Члан 29.

Надлежни орган за спорт је дужан  да формира и води службену евиденцију:

            -регистар спортских објеката са подацима о власнику, начину коришћења и

              одржавања:

            -регистар спортских клубова са територије општине који се налазе у систему

              такмичења, са подацима одговорних лица, статусом клуба (аматерски,

              професионални и др.):

            -регистар тренера аматера:

            -регистар професионалних тренера у спортским клубовима:

            -преглед резултата на домаћим такмичењима на годишњем нивоу:

            -преглед резултата на међународним такмичењима:

            -назив основних и средњих школа које су укључене у школски спорт:

            -назив организација које се баве спортом за све:

            -назив и регистар спортских организација које окупљају особе са

              инвалидитетом.

Члан 30.

Даном ступања ове Одлуке  престаје да важи Одлука о финансирању и суфинансирању спорта (“Службени лист Црне Горе – Општински прописи, бр: 49/19 од 2. децембра 2019. године”).

Члан 31.

Одлука ступа на снагу осмог дана од дана објављивања у Службеном листу Црне Горе – Општински прописи.

**СКУПШТИНА ОПШТИНЕ БЕРАНЕ**

**Број: 02-016/24-35 ПРЕДСЈЕДНИК СКУПШТИНЕ**

**Беране, 24.01.2024.год.** **Милун Рмуш**

**Образложење:**

Правни основ за доношење ове Одлуке садржан је у члану 12. Закона о спорту који

је прецизирао шта представља јавни интерес у области спорта, а чланом 13 је предвиђено да остваривање јавног интереса у спорту одређује Општина.

Чланом 116 истог  Закона прописано је суфинансирање програма спортских организација.Чланом 117 је прецизирано да је Општина дужна да једном годишње,у року од 30 дана од дана усвајања Буџета општине,распише јавни конкурс за суфинансирање спортских организација

Чланом 27 став 1 тачка 13 Закона о локалној самоуправи прописано је да Општина у складу са Законом и другим прописима ствара услове за развој и унапређење спорта д‌јеце, омладине и грађана као и развијање међуопштинске спортске сарадње, а чланом 38 став 1 тачка 2 истог Закона као и чланом 36 став 1 тачка 2 статута Општине Беране прописано је да Скупштина доноси прописе и друге опште акте.

**Разлози за доношење Одлуке су:**

-         Одлука о финансирању и суфинансирању спорта (“Службени лист Црне Горе – Општински прописи, бр: 49/19 од 2. децембра 2019. године”)., није усклађена са Чланом 117. Закона о спорту Црне Горе у погледу методологије конкурисања ( потребне документације) и доношења одлуке за финансирање и суфинансирање спортских организација из буџета Општине.

-         Одлука о финансирању и суфинансирању спорта (“Службени лист Црне Горе – Општински прописи, бр: 49/19 од 2. децембра 2019. године не препознаје и у њој нису наведене спортске организација чији је оснивач Општина Беране ( Рукометни клуб ,,Беране 1949 “и  Фудбалски клуб ,,Беране”). Овом одлуком желимо ове клубове да уведемо у нормативне оквире Општине Беране.